CELEX: 62019TB0347
Language: sk
Date: 2020-07-03 00:00:00
Title: Spojené veci T-347/19 a T-348/19: Uznesenie Všeobecného súdu z 3. júla 2020 – Falqui a Poggiolini/Parlament („Žaloba o neplatnosť – Inštitucionálne právo – Jednotný štatút európskeho poslanca – Európski poslanci zvolení v talianskych volebných obvodoch – Prijatie rozhodnutia č. 14/2018 Ufficio di Presidenza della Camera dei deputati (Úrad predsedu poslaneckej snemovne, Taliansko) v oblasti dôchodkov – Úprava výšky dôchodkov – Zjavne neprípustná žaloba“)

12.10.2020   
            
            
               SK
            
            
               Úradný vestník Európskej únie
            
            
               C 339/21
            
         
      Uznesenie Všeobecného súdu z 3. júla 2020 – Falqui a Poggiolini/Parlament
      (Spojené veci T-347/19 a T-348/19) (1)
      
      („Žaloba o neplatnosť - Inštitucionálne právo - Jednotný štatút európskeho poslanca - Európski poslanci zvolení v talianskych volebných obvodoch - Prijatie rozhodnutia č. 14/2018 Ufficio di Presidenza della Camera dei deputati (Úrad predsedu poslaneckej snemovne, Taliansko) v oblasti dôchodkov - Úprava výšky dôchodkov - Zjavne neprípustná žaloba“)
      (2020/C 339/27)
      Jazyk konania: taliančina
      
         Účastníci konania
      
      
         Žalobcovia: Enrico Falqui (Florencia, Taliansko), Danilo Poggiolini (Rím, Taliansko) (v zastúpení: F. Sorrentino a A. Sandulli, advokáti)
      
         Žalovaný: Európsky parlament (v zastúpení: S. Seyr a S. Alves, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie oznámení z 11. apríla 2019 vydaných v prípade oboch žalobcov vedúcim oddelenia pre odmeny a nároky sociálneho zabezpečenia poslancov v rámci generálneho riaditeľstva Parlamentu pre financie a týkajúcich sa úpravy dôchodkov, na ktoré majú nárok po tom, ako rozhodnutie Ufficio di Presidenza della Camera dei deputati (Úrad predsedu poslaneckej snemovne, Taliansko) č. 14/2018, nadobudlo účinnosť 1. januára 2019
      
         Výrok
      
      
                  1.
               
               
                  Žaloby sa zamietajú ako zjavne neprípustné.
               
            
                  2.
               
               
                  Enrico Falqui a Danilo Poggiolini znášajú vlastné trovy konania a sú povinní nahradiť trovy konania, ktoré vynaložil Európsky parlament.
               
            
         (1)  Ú. v. EÚ C 263, 5.8.2019.